ผู้ชายที่ที่มีนิ้วนาง ยาวกว่านิ้วชี้ มักประสบความสำเร็จทางด้านธุรกิจการเงิน จริงหรือ?
จากการศึกษาข้อมูลต่างๆ ด้านสรีระวิทยา นักวิจัยอังกฤษสังเกตเห็นว่า ความยาวของนิ้วนางของผู้ชาย อาจบ่งบอกถึงความสำเร็จของธุรกิจการเงิน
ตามรายงานการศึกษาของนักวิจัยอังกฤษที่มหาวิทยาลัยเคมบริดจ์ ที่ลงในวารสาร Proceedingsของสถาบันวิทยาศาสตร์แห่งชาตินั้น ระบุว่า ผู้ชายที่มีนิ้วนางยาวกว่านิ้วชี้มักจะประสบความสำเร็จในการค้า ในย่านธุรกิจในกรุงลอนดอน อันที่จริงความสำเร็จนั้นก็ขึ้นอยู่กับว่า มีประสบการณ์ในการทำงาน ยาวนาน มากน้อย แค่ไหน เพียงใด ในการศึกษาก่อนหน้านี้นักวิจัยตั้งข้อสังเกตว่า อัตราความยาวของนิ้วนาง เทียบกับนิ้วชี้นั้นเกี่ยวโยงกับความสำเร็จในการแข่งขันกีฬา อย่างฟุตบอล และบาสเก็ตบอลอัตราส่วนความยาวของนิ้วทั้งสอง มีขึ้นในช่วงพัฒนาการของทารกในครรภ์และการที่ทารกเพศชาย มีนิ้วนางยาวกว่านิ้วชี้นั้นบ่งชี้ถึงการที่ทารกได้รับฮอร์โมนเพศชายมากกว่า การศึกษาก่อนหน้านี้พบว่าการที่ได้รับฮอร์โมนเช่นนั้น ทำให้ทารกเติบโตขึ้นมามีความเชื่อมั่นมากขึ้น ชอบเสียงดื้อรั้น มีความตื่นตัวระวังระไวสูง และมีปฏิกิริยาตอบสนองรวดเร็ว ฉับไว ในการศึกษาอีกรายหนึ่งเมื่อปีที่แล้วนักสรีระวิทยาผู้หนึ่งกล่าวว่า ฮอร์โมนที่ทำให้เกิดความก้าวร้าว แกร่งกร้าวและความสนใจทางเพศของผู้ชาย มักจะช่วยส่งเสริมในด้านการเงินในระยะสั้นด้วย รับฟังรายละเอียดเพิ่มเติมจากคุณประภัสสรอักขราสา